OpenLLM-France/wikimedia huggingface dataset:
# Mixtla (udalerria)

Mixtla Mexikoko udalerri bat da. Puebla estatuan kokatua dago. 2010ean 2.216 biztanle zituen 9,43 km²ko azaleran. Herriburua [[San Francisco Mixtla (Mixtla)|San Francisco Mixtla]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q6884132
# Mixtla de Altamirano (udalerria)

Mixtla de Altamirano Mexikoko udalerri bat da. Veracruz de Ignacio de la Llave estatuan kokatua dago. 2010ean 10.387 biztanle zituen 66,28 km²ko azaleran. Herriburua [[Mixtla de Altamirano (Mixtla de Altamirano)|Mixtla de Altamirano]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3846974
* Multimedia: Mixtla de Altamirano Municipality / Q3846974
# Mikhail Vekovistxev

Mikhail Dmitriyevitx Vekovistxev errusieraz Михаил Дмитриевич Вековищев, (Obninsk, Kaluga (Errusia) 1998ko abuztuaren 5a) igeriketan aritzen den kirolari errusiarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), domina bat eskuratu zuen ROC ordezkatzen. 4x200m estilo libre errreleboan zilarrezkoa lortu zuen ROC taldearekin 7.01,81eko denborarekin Erresuma Batuko taldearen atzetik (urrezkoa, 6.58,58koarekin) eta Australiakoaren (brontzezkoa, 7.01,84koarekin) aurretik sailkatuz. Hauek osatu zuten ROCeko taldea: Martin Maliutin, Ivan Girev, Jevgeni Rylov, Mikhail Dovgaliuk, Aleksandr Krasnykh eta Mikhail Vekovistxev-ek. Kontuan izan, NOBek (Nazioarteko Olinpiar Batzordea) ezarritako zigorra zela medio, Tokioko 2020ko Udako Olinpiar Jokoetan, errusiar kirolariek ezin izan zutela Errusiaren izenean esku hartu eta ROCen (Russian Olympic Committee) izenean eta banderapean lehiatu zirela.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | 4x200 m libre errelebo,a gizonezkoa |

## Erreferentziak

* ↑ «Mikhail Vekovistxev» olympedia.org 2021-10-27an begiratua. (Ingelesez)
* ↑ "Mikhail Vekovistxev" Olympics.com 2021-10-27an begiratua
* ↑ Igeriketa, 4x200 m libre erreleboa, emaitzak 2020 olympedia.org (Ingelesez)

## Kanpo estekak

* Datuak: Q28497263
# Mikhail Vrubel

Mikhail Aleksandrovich Vrubel (errusieraz Михаил Александрович Врубель; Omsk, Siberia, 1856ko martxoaren 17a/martxoaren 5a - San Petersburgo, 1910eko apirilaren 14a/apirilaren 1a) sinbolismoarekin lotutako errusiar margolari bat da. Izatez, nahita geratu zen bere garaiko joera artistikoen gainetik, eta, ondorioz, bere ez ohiko estiloaren jatorria, margolaritza bizantziar berantiarrean eta Pizkundearen lehen garaian bilatu behar da.

## Kanpo estekak

* Datuak: Q215100
* Multimedia: Mikhail Vrubel / Q215100
# Mikhailov (Riazan oblasta)

Mikhailov (errusieraz: Михайлов) Errusiako Riazan oblastako hiria da eta Mikhailov raioneko administrazio gunea. Pronia ibaian dago, Oka ibaiadarra, Riazanetik 68 km hego-mendebaldera. 2007an 12.800 biztanle izatera iritsi zen.

## Historia

Mikhailov 1137ko kronika errusiar batean aipatu zen lehen aldiz. Garai hartako Pronia garaiko eskualdeko hiririk garrantzitsuena Isheslavl zen, mongolek 1238an suntsitu zutena. Gertakari horren ondoren, Mikhailov eskualdeko hiri garrantzitsuena bezala mantendu zen XIV. mendean. 1546an, Moskuko Printzerriko periferiako hiri gotortuen zerrendan agertzen da, urte horretan Ivan IV.a tsarrak errusiar hegoaldea defendatzeko ziudadela handia eraikitzeko agindua eman baitzuen. Hirian Streltsíak, kanoi egileak eta arotzak, bizi ziren, eta hiriaren inguruan komun libreak (sloboda) osatzen zituzten. 1618an Poloniako armadaren hamar eguneko setioari aurre egin zion. 1708an, hiria Moskuko gubernian sartu zen, eta geroago Riazan-en. 1710. urte inguruan esan dezakegu hiriak garrantzi militarra galdu zuela, mende horren amaieran gotorlekua erabiltzeari utzi ziola. Hiri estatusa Katalina II.arengandik jaso zuen 1778an .

## Demografia

Bilakaera demografikoa :
| 1897 | 1926 | 1959 | 1970 | 1979 | 1989 | 2002 | 2007 |
| 9 100 | 11 700 | 7 700 | 14 200 | 14 100 | 15 300 | 13 295 | 12 800 |

## Arkitektura

Aipagarria da Mariaren monasterioa, 1756koa. Eraikinik zaharrena Ogasun Etxea da 1663koa. Aipagarriak dira Proniako zubia (1900) eta udaletxeko eraikina (1912) ere.

## Kanpo estekak

* Mikhailovi buruzko informazioa (errusieraz)
* Hiriari buruzko webgunea
* Mikhailov-en Pokrovski monasterioaren irudiak en Commons.
* Datuak: Q159071
* Multimedia: Mikhaylov / Q159071
# Mikheil Saakaxvili

Mikheil Saakaxvili (georgieraz: მიხეილ სააკაშვილი; Tbilisi, 1967ko abenduaren 21a - ) Georgiako eta Ukrainako politikaria da.

## Georgiako ibilbidea

Georgiako Batasun Nazionaleko Mugimenduaren Alderdiaren buruzagia izan zen, eta 2004tik 2012ra Georgiako lehendakari izan zen.
1995an hasi zen politika nazionalean lanean eta 2004ko urtarrilak 25 bilakatu zen herrialdeko lehendakari, 2003an Larrosen Iraultza gertatu ondoren Eduard Xevardnadzek kargua utzi zuelako. Saakaxvilirekin batera bere aliatuak ziren Nino Burjanadze eta Zurab Zhvaniak gidatu zuten iraultza hori. 2008ko urtarrilaren 5ean berriro hautatu zuten presidente. NATOren eta Europaren aldeko politikaria da. 2010ean %67ko aprobazio tasa zuen, nahiz eta hainbat kritika izan ziten iruzurrak direla eta.
2012ko urriaren 2an Saakaxvilik hauteskundetan galdu zuela onartu zuen, Bidzina Ivanixviliren aurka aurreko egunean egindako hauteskundetan. 2013ko lehendakaritzarako hauteskundeetan aurkeztea eragotzi zioten bertako auzitegiek, eta handik gutxira Georgia utzi egin zuen. Estatu Batuetan hasi zen bizitzen, baina handik gutxira Ukrainan hartu zuen bizilekua.

## Ukrainako ibilbidea

2014ko Ukrainako Euromaidan mugimenduaren alde sutsu agertu zen Saakaxvili. Mugimendu horren aldekoek Viktor Janukovitx lehendakaritzatik botatzea lortu zuten, eta Errusiarekin etsaitu zen erregimena ezarri zuten Ukrainan, Petro Poroxenko presidente berria izendatu zutelarik. Poroxenkok aholkulari postu bat eskaini zion Saakaxviliri 2015eko otsailean, eta 2015eko maiatzean, Odesako Oblast edo eskualdeko gobernadore izendatu zuen, ukrainar nazionalitatea eman eta biharamunean.
2016an etsaitu egin zen Poroxenkorekin, ordura arteko bere babeslearekin. Ustelkeria salatu zuen Saakaxvili, Poroxenko erruduntzat joaz, eta alderdi politiko ukrainar bat sortzeko asmoa adierazi zuen. 2016ko azaroan Odesako gobernadore izateari utzi zion, eta 2017an Poroxenkok nazionalitate ukrainarra kendu zion. Praktikan, aberrigabea bihurtu zen orduan, Georgiako nazionalitatea ere galdua baitzuen artean.
Nazionalitate ukrainarra galdurik, Polonian jarri zen bizitzen, baina Ukrainara itzultzeko saiakera publiko parea egin zituen 2017an (hedabideak deiturik, muga publikoki gainditzeko). Legez kanpo Ukrainara sartzeagatik atxilotu zuten azkenean, eta 2018ko otsailean Poloniara deportatu zuten. Handik gutxira, Herbehereetan jarri zen bizitzen, familiarekin batzeko baimen batekin (emaztea holandarra du).

## Kanpo estekak

* Datuak: Q43330
* Multimedia: Mikheil Saakashvili / Q43330
# Mikhail Xolokhov

Mikhail Alexandrovitx Xolokhov (errusieraz: Михаи́л Алекса́ндрович Шо́лохов; Kruzhilin, Vexenskaia, Errusiar Inperioa, 1905eko maiatzaren 24a - Vexenskaia, Sobietar Batasuna, 1984ko otsailaren 21a) errusierazko idazlea izan zen.

## Bizitza

Nekazari-familia bateko semea zen. 1920an, Armada Gorrian sartu zen. Bi urtez Moskun izan ondoren, 1924an, jaioterrira itzuli zen. 1926an, Donskie Rasskazi (Don ibaiko ipuinak, Olga Martinez de Marigortak eta Roberto Serranok euskaratua) kontakizun-bilduma argitaratu zuen arrakasta handiz. Gizakiaren eta izadiaren arteko harremanak islatu zituen obra horretan.
1940an, ospe handia lortu zuen eleberria kaleratu zuen: Tikhii Don (1928-1940, Don barea). Obra handi horretan, berriz, kosakoen eta gobernu zentralaren arteko liskarrak aztertu zituen. 1941. urtean Stalin saria jaso zuen obra horrengatik. Errusiako gaur egungo historia aztertu zuen ondorengo lanetan: Podniataia tselina (1932-1960, Luberriak) eta Oui Srazhalis za rodinu (1942, Aberriaren alde borrokatu ziren). 1961ean, Alderdi Komunistako batzorde zentraleko kide egin zuten, eta lau urte geroago Literaturako Nobel saria eskuratu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q42398
* Multimedia: Mikhail Sholokhov / Q42398
# Mikhalova (Minskeko metroa)

Mikhalova (zirilikoz: Міхалова) Minskeko metroaren geltokia da, Minsk udalerrian kokatuta dagoena.

## Zerbitzuak

> Geltokia :
| Hrushawka → Uručča | Pyatrowshchyna → Malinawka |

## Erreferentziak

* ↑ Minskeko metro sarearen mapa

## Ikus, gainera

* Minskeko metroa
* 1. linea (Minskeko metroa)

## Kanpo estekak

* (Errusieraz) Metroaren webgune ofiziala
* Datuak: Q1988673
* Multimedia: Michalova (Minsk Metro station) / Q1988673
# Miki Esparbé

Miki Esparbé (Manresa, 1983ko urriaren 9a -) kataluniar aktorea da, telebistan eta zineman ibilitakoa.

## Filmografia
### Zinema

* 2022: Un hombre de acción
* 2021: Los espabilados
* 2021: Donde caben dos
* 2021: Malnazidos
* 2019: La reina de los lagartos
* 2019: Perdiendo el este
* 2018: Apolo. La juventud baila
* 2018: Las distancias
* 2018: Cuando dejes de quererme
* 2017: Es por tu bien
* 2016: Rumbos
* 2016: El rey tuerto
* 2016: Cuerpo de élite
* 2015: Barcelona, noche de invierno
* 2015: Perdiendo el norte
* 2014: Incidencias
* 2014: Requisitos para ser una persona normal
* 2014: El camí més llarg per tornar a casa
* 2013: Barcelona, noche de verano
* 2013: La maniobra de Heimlich

### Telebista

* 2022 - Smiley (8 atal)
* 2021 - Historias para no dormir (atal 1)
* 2021 - Reyes de la noche (6 atal)
* 2021 - El inocente (8 atal)
* 2021 - Los espabilados (6 atal)
* 2019 - Brigada Costa del Sol (13 atal)
* 2018 - Cuerpo de élite (Atal bat)
* 2016 - El Ministerio del Tiempo (Atal bat)
* 2015 - Anclados (8 atal)
* 2015 - Cites (Atal bat)
* 2014 – El fin de la comedia (Atal bat)
* 2014 – El crac (11 atal)
* 2013 – Con el culo al aire (Atal bat)
* 2012 – Aída (Atal bat)
* 2011 – 2012 – Pop Ràpid (25 atal)
* 2011 – Palomitas (9 atal)

## Kanpo estekak

* Datuak: Q21036173
* Multimedia: Miki Esparbé / Q21036173
# Miki Kanie

Miki Kanie (Gifu, 1988ko abenduaren 4a) arkularia da. Japonia ordezkatu zuen 2012ko Udako Olinpiar Jokoetan.

## Erreferentziak

* ↑ Miki Kanie
* ↑ Miki KANIE

## Kanpo estekak

* Datuak: Q2356937
* Multimedia: Miki Kanie / Q2356937
# Mikhailo Kravtxuk

Mikhailo Pilipovitx Kravtxuk (Ukraineraz: Михайло Пилипович Кравчук) (1892ko irailaren 27a - 1942ko martxoaren 9a) matematikari sobietar ukrainarra izan zen, nahiz eta heriotza goiztiarra izan, 180 artikulu inguru idatzi zituena matematikari buruz.
* Datuak: Q1386138
* Multimedia: Mikhail Kravchuk (mathematician) / Q1386138
# Mikhailo Romantxuk

Mikhailo Mikhailovitx Romantxuk, ukrainieraz Михайло Михайлович Романчук (Rivne (Ukraina), 1996eko abuztuaren 7a) igeriketan aritzen den kirolari ukrainiarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), bi domina eskuratu zituen: 800 m estilo librean, brontzezkoa 7.42,33ko denborarekin, Robert Finke estatubatuarraren (urrezkoa, 7.41,87koarekin) eta Gregorio Paltrinieri italiarraren atzetik (zilarrezkoa, 7.42,11koarekin) sailkatuz. 1500 m estilo librean, berriz, zilarrezkoa eskuratu zuen 14.40,66ko denborarekin, Robert Finke estatubatuarraren atzetik (urrezkoa, 14.39,65ekoarekin) eta Florian Wellbrock alemaniarraren aurretik (brontzezkoa, 14.40,91koarekin) sailkatuz.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | 800 m estilo librea, gizonezkoa |
| 2020 | Tokio Japonia | 02 ! | 1500 m estilo librea, gizonezkoa |

## Erreferentziak

* ↑ «Mikhailo Romantxuk» olympedia.org 2021-10-27an begiratua. (Ingelesez)
* ↑ "Mikhailo Romantxuk" Olympics.com 2021-10-27an begiratua
* ↑ 800 m estilo librea, emaitzak 2020 olympedia.org (Ingelesez)
* ↑ 1500 m estilo librea, emaitzak 2020 olympedia.org (Ingelesez)

## Kanpo estekak

* Datuak: Q17712350
* Multimedia: Mykhailo Romanchuk / Q17712350
# Microbiotheria

Microbiothera martsupialen ordena da, barnean Microbiotheriidae familia monotipiko edo bakarra duena. Familiak, egun, espezie bakarra du, Dromiciops gliroides hain zuzen ere.

## Kanpo estekak

* Datuak: Q14196619
* Multimedia: Microbiotheria / Q14196619
* Espezieak: Microbiotheria
# Micro-Star International

Micro-Star International (txinera tradizionalez: 微星科技股份有限公司; gehienbat MSI idatzia) taiwandar konpainia multinazional bat da, ordenagailu pertsonalak, txartel nagusiak, netbookak, periferikoak eta teknologiarekin lotutako beste produktu batzuk garatu, fabrikatu, saltzen dituena. Taipei Berrian 1986an sortua, handik Txina kontinentalera pasa zen eta egun, herrialde askotan ditu bere filialak.

## Kanpo estekak

* Datuak: Q502935
* Multimedia: Micro-Star International / Q502935
# Micro (Ipar Carolina)

Micro Ipar Carolinako herri bat da. Johnston konderrian kokatua dago. 2010ean 441 biztanle zituen, 1,00 kilometro koadrotan banatuta.

## Ikus, gainera

* Johnston konderria

## Kanpo estekak

* Datuak: Q1016797
# Mister Saguak

Mister Saguak Hazparnen sorturiko rock taldea izan zen.

## Taldea

Yves eta Pantxix Bidart anaiek sortu zuten taldea Patrick baxujole eta Battitt baterijolearekin batera. 1970. hamarkadako heavy metala zuten eredu eta hitzak surrealistak ziren. 1990. hamarkadan Lapurdiko rock talde ezagunenetakoa bihurtu ziren. 1998an desegin zen taldea eta Bidart anaiek Elaudi folk taldea sortu zuten. Taldeak disko bakarra atera zuen, Rock eta Kitto izenekoa.
2022an berriz elkartu ziren kontzertu batzuk emateko asmoz, 2023ko Herri Urratsen ere jo zuten, eta diska bat grabatzeko asmoa azaldu zuten.

## Diskografia

* Rock eta Kitto (1995, ZTK/IZ)

## Erreferentziak

* 1 2 Http://euskalmusikakatea.blogspot.com. (2013-12-18). «EUSKAL MUSIKA KATEA: MISTER SAGUAK» EUSKAL MUSIKA KATEA (Noiz kontsultatua: 2023-11-29).
* ↑ «HERRI URRATSEKO PROGRAMAZIOA AURKEZTU DUGU | Herri Urrats 2024» herriurrats.eus (Noiz kontsultatua: 2023-11-29).
* ↑ (Ingelesez) Mister Saguak - Rock Eta Kitto. 1995-03-23 (Noiz kontsultatua: 2023-11-29).

## Kanpo estekak

* Datuak: Q123582629
# Misterbianco

Misterbianco Italiako udalerri bat da. Cataniako probintzian kokatuta dago, Sizilia eskualdean. 49.017 biztanle ditu, 37,68 kilometro koadroko azaleran banatuta.

## Mugakideak

Misterbiancok honako udalerri hauekin egiten du muga:
Camporotondo Etneo Motta Sant'Anastasia Catania San Pietro Clarenza Belpasso

## Kanpo estekak

* Datuak: Q478681
* Multimedia: Misterbianco / Q478681
# Misteka

Misteka Mexikoko amerindiar etnia da, antzina Oaxaca estatuko mendietan bizi zena. Kodize bikainak egin zituzten; Kolonek Amerika aurkitu aurreko kulturetako eskuizkribu-bilduma oparoena osatzen dute kodize horiek. Aipatzekoak dira mistekek harria, metala, zura eta hezurrak lantzeko zuten teknika aberatsa. Misteken kulturak K. o. 660 eta 1521 urteen artean izan zuen indar gehiena, espainiarrek menderatu zituzten arte alegia. Gaur egun, misteken hizkuntza 200.000 lagunek erabiltzen dute.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (PDF) 190. arauaː Munduko herriak eta etniak. .

## Kanpo estekak

* Datuak: Q623215
* Multimedia: Mixtec / Q623215
# Mistelgau

Mistelgau Alemaniako udalerria da. Bavariako estatuan dago, [[Bayreuth (barrutia)|Bayreuth]] barrutian. 2014an 3.716 biztanle zituen 40,51 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q505319
* Multimedia: Mistelgau / Q505319
# Mister X (1958ko filma)

Mister X (errusieraz: Мистер Икс) Juli Khmelnitskik zuzendutako komedia musikal errusiar bat da. 1956ko izen bereko Leningradoko Komedia Musikaleko antzerkian oinarritua dago. Opereta, berez, Emmerich Kálmánen Die Zirkusprinzessinen errusiar moldaketa bat zen.
Filmaketa 1957an hasi zen, Leningradoko antzokiko aktore eta artista askorekin lanean. Sobietar Batasunean eta beste herrialde batzuetan estreinatu zen 1958ko maiatzaren 2an.

## Argumentua

Mister Iks izeneko gizon misteriotsu batek zirkuluan jarduten du, biolina jotzen, airean soka bidez zintzilik dagoen aulki batean. Bere doinu harrigarriro tristeek bere barne nahasmena, dama noble batekin duen maitasuna eta bere harremana gizarteak gaizki ikusia dagoela islatzen dute. Adiskidetasun, maitasun eta zirku istorio eder bat aktoreen ahotsek laguntzen dute. Musika Kalmanen operetarena den arren, eszenatokia tsarren Errusiatik Frantziara aldatu zen.
Une jakin batean, Marie Latouchek 20 minutuko dantza egiten du danborrean, Liubov Orlovak Zirkoan (1936) egin zuen dantza ospetsua gainditzeko egin zena.

## Erreferentziak

* ↑ www.mkrf.ru (Noiz kontsultatua: 2020-06-14).
* ↑ (Errusieraz) «Актриса Зоя Виноградова: биография, творчество» FB.ru (Noiz kontsultatua: 2020-06-14).
* ↑ (Errusieraz) «Мистер Икс» (1958) - смотрите онлайн бесплатно. (Noiz kontsultatua: 2020-06-14).
* ↑ Mister Iks. (Noiz kontsultatua: 2020-06-14).
* ↑ «Телеканал "Культура". Мистер Икс» web.archive.org 2013-12-30 (Noiz kontsultatua: 2020-06-14).

## Kanpo estekak

* Datuak: Q4296484
# Mistaken Point Erreserba Ekologikoa

Mistaken Point Erreserba Ekologikoa$^1$ UNESCOren gizateriaren ondarea :
| Mota | Naturala |
| Irizpideak | viii |
| Erreferentzia | 1497 |
| Kokalekua | Kanada |
| Eskualdea$^2$ | Europa / Ipar Amerika |
| Koordenatuak | 46°37′55″N 53°11′25″W﻿ / ﻿46.63194°N 53.19028°W﻿ / 46.63194; -53.19028 |
| Izen ematea | 2016 (XL. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Mistaken Point Erreserba Ekologikoa Kanada mendebaldean kokaturik dagoen fosil aztarnategia da. Ediacararra garaiko fosilak aurkitzen dira, ezagutzen diren bizidun zelulanitz zaharrenak alegia. Duela 565 milioi urte inguruko errauts-geruzak hartzen ditu, itsaso hondoan kokaturik zeudenak.

## Geografia

Ternuaren hego-ekialdeko Avalon penintsulan kokaturiko eremu txikia hartzen du. Sarritan behelainoak hartzen du eremua eta marinelek Race lurmuturrarekin nahastu izan dute, hortik "Mistaken Point" izena.

## Historia

1967an aurkitu zen aurreneko fosila, Fractofusus misrai (irudian), Shiva Balak Misra izeneko geologia ikasle indiarrak aurkitu zuen. 1980. hamarkadaren erdialdean toki garrantzitsua bihurtu zen paleontologoentzako, bertan aurkitzen baitziren Ipar Amerikako metazoo zaharrenen fosilak, eta munduko sakonera handitako animalien fosil zaharrenak ere. Garai honetako fosilei Avaloneko leherketa ere deitu zitzaien Kanbriarreko leherketarekin parekatuz, baina gaur egun Ediacararra izendapena nagusitu da.
1984an bost kilometrotako kosta lerroa babestea erabaki zuen probintziako gobernuak, 1987an erreserba ekologikoa izendatu zuten eta 2009an babes eremua handitu egin zuten, fosil berriak aurkitu zirenean. 2016ko uztailaren 17an UNESCOk Gizateriaren Ondare izendatu zuen Mistaken Point.

## Fosilak

Ediacararra garaiko fosil zaharrenak eta Lurreko animalia konplexuen alde zaharrenak aurkitu dira bertan. Mistaken Point formazioa izenarekin ezagutzen da.
Fosilik aipagarrienak:
* Fractofusus
* Thectardis
* Charnia
* Charniodiscus
* Bradgatia

## Erreferentziak

* 1 2 (Ingelesez) Centre, UNESCO World Heritage. «Mistaken Point» UNESCO World Heritage Centre (Noiz kontsultatua: 2019-05-09).
* 1 2 3 4 MacEachern, Daniel. (2016-07-17). «Newfoundland's Mistaken Point named UNESCO World Heritage site» CBC News (Noiz kontsultatua: 2019-05-09).
* ↑ (Ingelesez) Rare honour for Indian geologist. 2007-09-18 (Noiz kontsultatua: 2019-05-09).

## Kanpo estekak

* (Ingelesez) www.newfoundlandlabrador.com
* (Ingelesez) UNESCOren webguneko informazioa
* Datuak: Q3301928
* Multimedia: Mistaken Point Ecological Reserve / Q3301928
# Mister Fantastic

Mister Fantastic edo Reed Richards, euskaraz Jaun Izugarria, Lau Izugarriak superheroi taldeko kideetako bat eta burua da. Stan Lee eta Jack Kirbyk sortu zuten eta lehenbiziko aldiz The Fantastic Four aldizkariaren 1. zenbakian agertu zen (1961). Lanbidez zientzialaria da. Ingeniaritza airespazial, mekaniko, kimiko eta elektrikoan masterra du, eta fisika eta giza eta estralurtarren biologiari buruzko ezagutza sakonak ditu. Invisible Woman superheroiaren senarra da.
Bere ahalmenak honakoak dira: adimen pribilegiatua; erabateko elastizitatea, moldagarritasuna eta erresistentzia; eraso fisiko gehinekiko eta elektrizitatearekiko erresistentzia; ahalmen psikikoekiko inmunitate birtuala.

## Zinema

Zineman Alex Hyde-White, Ioan Gruffudd eta Miles Teller aktoreek antzeztu dute.
* The Fantastic Four (1994)
* Fantastic Four (2005)
* Fantastic Four: Rise of the Silver Surfer (2007)
* Fantastic Four (2015)
* Datuak: Q865017
# Mistela

Mistela (Heg.) edo likore-ardoa (Ipar.) muztioari alkohola gehituz egiten den nahasketa da. Bere zapore gozogatik, normalean postreko ardo moduan hartzen dute. 15 eta 22º bitarteko alkohol-graduazioa duen ardoa da.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]
* 1 2 Euskalterm: [Hiztegi Terminologikoa] [2012]
* ↑ Euskalterm: [Hiztegi Terminologikoa] [2012]

## Kanpo estekak

* Datuak: Q7931338
* Multimedia: Mistela / Q7931338
# Mistelbach (Bavaria)

Mistelbach Alemaniako udalerria da. Bavariako estatuan dago, [[Bayreuth (barrutia)|Bayreuth]] barrutian. 2014an 1.581 biztanle zituen 6,12 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q514454
* Multimedia: Mistelbach (Upper Franconia) / Q514454
# Microglossum rufescens

Microglossum rufescens Geoglossaceae familiako onddo espezie bat da. Ez da jangarria.
Sinonimoa: Microglossum olivaceum var. rufescens.

## Deskribapena

Karpoforoa: 5 eta 7 cm bitarteko garaierakoa, okre antzeko kolorekoa, gero arre kolorekoa edo arre-belzkara, oliba koloreko isla arin batzuekin. Buru irregularra, lanzeolatua, oinarekiko markatua edo oinarekin bat egiten duena, luzetarako zenbait ildoekin. Betea, haragia, azala baino tonu argiagoarekin.

## Jangarritasuna

Ez da jangarria.

### Nahasketa arriskua

Clavaria generoko espezie txikiekin. Geoglossum generoan ere antzeko forma duten zenbait espezie badaude, baina koloreak nabarmen bereizten ditu.

## Sasoia eta lekua

Udazkenean eta neguan. Taldeetan larre goroldiotsuetan. Urria

### Banaketa eremua

Europa, Kaukasia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 788 or. ISBN 84-404-0530-8..

## Kanpo estekak

* Datuak: Q108056168